
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Rēzeknes Tehnoloģiju akadēmijas reorganizāciju" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Rīkojuma projekts sagatavots, ievērojot ar Ministru kabineta 2022.gada 1.februāra (prot.Nr.5, 31. §) protokollēmuma 2.punktu atbalstīto informatīvo ziņojumu "Zinātnes un augstākās izglītības finansējuma sasaiste ar zinātnisko institūciju starptautiskā novērtējuma rezultātiem", kas paredz Rēzeknes Tehnoloģiju akadēmijas (turpmāk – Akadēmijas) institucionālās attīstības un konsolidācijas risinājumu. Ziņojums izstrādāts, ievērojot Augstskolu likuma pārejas noteikumu 80. punktā noteikto, ka Izglītības un zinātnes ministrija (turpmāk – Ministrija) izstrādā informatīvo ziņojumu par valsts augstskolu institucionālās attīstības un konsolidācijas plānu un līdz 2022. gada 31. martam iesniedz to izskatīšanai Ministru kabinetā.
Augstskolu likuma 8.panta otra daļa nosaka, ka valsts augstskolas uz izglītības un zinātnes ministra ierosinājuma pamata dibina Latvijas valsts Ministru kabineta personā. Šā likuma 11.panta pirmā daļa nosaka, ka lēmumu par augstskolas reorganizāciju vai likvidāciju pieņem tās dibinātājs, šā panta otrā daļa - lēmumu par valsts augstskolas reorganizāciju vai likvidāciju pieņem Ministru kabinets pēc izglītības un zinātnes ministra vai attiecīgās nozares ministra ierosinājuma un šā panta trešās daļas 2.punkts - valsts dibinātu augstskolu reorganizē, nododot to citai augstskolai, — reorganizējamā augstskola turpina pastāvēt citas augstskolas iestādes statusā. Ministru kabineta rīkojuma projektam par augstskolas reorganizāciju vai likvidāciju pievienojams Augstākās izglītības padomes atzinums. Ja Ministru kabineta rīkojuma projektu iesniedz attiecīgās nozares ministrs, šis projekts ir jāsaskaņo arī ar izglītības un zinātnes ministru.
Augstākās izglītības padome ar 2022.gada 29.decembra vēstuli Nr.39 (pievienots TAP kā papildu dokuments) informēja, ka atbalsta projekta tālāku virzību, vienlaicīgi izsakot aicinājumu precizēt projektu. Projektā ir iekļauti norādītie precizējumi.
Saskaņā ar Augstskolu likuma 14.1 panta pirmo daļu valsts augstskolas padome ir koleģiāla valsts augstskolas augstākā lēmējinstitūcija, kas ir atbildīga par valsts augstskolas ilgtspējīgu attīstību, stratēģisko un finanšu uzraudzību, kā arī nodrošina valsts augstskolas darbību atbilstoši tās attīstības stratēģijā noteiktajiem mērķiem.
Akadēmijas Padome (turpmāk - Akadēmijas Padome) ar 2022.gada 24.novembra vēstuli Nr. 5.9/153 (pievienots TAP kā papildu dokuments) paziņo, ka pamatojoties uz Augstskolu likuma 14.1 panta pirmo daļu, Akadēmijas Padome 2022.gada 17.novembra sēdē (protokols nr. 4) nolēma atbalstīt Akadēmijas reorganizāciju, iekļaujot Rīgas Tehniskajā universitātē (turpmāk  - Universitāte) un saglabājot atsevišķas struktūrvienības statusu (pievienots TAP kā papildu dokuments).
Akadēmijas Padome ar 2022.gada 28. decembra vēstuli Nr.5.9/187 (pievienots TAP kā papildu dokuments) sniedza priekšlikumus par projektu, kas tika ņemti vērā.
Universitātes Padome ar 2022.gada 23.decembra vēstuli Nr.01000-21.5-e/9 (pievienots TAP kā papildu dokuments) pauž viedokli, ka tā pozitīvi vērtē Akadēmijas Padomes vienbalsīgo lēmumu par integrāciju ar Universitāti un atbalsta šādas reorganizācijas īstenošanu, nākotnē aktīvi izmantojot abu augstākās izglītības iestāžu izglītības satura piedāvājumu un pētniecības kapacitāti Latgales reģiona attīstībai.
Finanšu ministrija ar 2023.gada 26.janvāra vēstuli Nr.3.2-32/12-30/277 ir devusi atļauju atsavināt projekta 5.punktā noteiktos nekustamos īpašumus par labu Universitātei (pievienots TAP kā papildu dokuments).
1.2. Mērķis
Mērķa apraksts
Ar 2025.gada 1.aprīli reorganizēt Akadēmiju, integrējot to Universitātē kā iestādi ar savu akadēmisku un zinātnisku autonomiju, saglabājot nosaukumu un simboliku, lai turpinātu un attīstītu pētniecības izcilību (starptautiska konkurētspēja un pievilcība) Akadēmijas stratēģiskās specializācijas jomās "Inženierzinātnes un tehnoloģijas" un "Sociālās zinātnes" un nodrošinātu Akadēmijai turpmākām izglītības studijām un pētniecībai pieejamo resursu koplietošanu un optimizāciju augstākās izglītības sistēmā, izmantojot efektīvi publisko finansējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2003.gada 16.septembra noteikumu Nr. 528 „Izglītības un zinātnes ministrijas nolikums” 4. punkts nosaka, ka viena no Ministrijas funkcijām ir izstrādāt izglītības politiku, kā arī organizēt un koordinēt izglītības politikas īstenošanu.
Ministrijas mērķis ir nodrošināt kvalitatīvu, konkurētspējīgu, efektīvu un modernu augstāko izglītību Latvijā, īstenojot augstākās izglītības sektora institucionālu attīstību, tajā skaitā ar finanšu instrumentu starpniecību, veidojot stratēģisku investīciju portfeli augstākās izglītības institucionālajai integrācijai. Ministrijas prioritāte ir augstākās izglītības kvalitātes un resursu ieguldījumu efektivitātes paaugstināšana, augstākās izglītības izcilības veidošana, pētniecības izcilības stiprināšana. Šo prioritāti īsteno caur regulāru snieguma novērtējumu augstākās izglītības iestāžu īstenotajām studiju programmām un pētniecības darbam un ja snieguma novērtējums ir nepietiekams vai zems, Ministrijas uzdevums ir veikt nepieciešamus uzlabojumus vai arī augstākās izglītības iestāžu reorganizāciju.
Minētā mērķa sasniegšanu nosaka:
1) Latvijas Nacionālā attīstības plāna 2021.-2027. gadam rīcības virziena “Kvalitatīva, pieejama, iekļaujoša izglītība” 148.uzdevums [1],
 2) Zinātnes, tehnoloģijas attīstības un inovācijas pamatnostādņu 2021.–2027. gadam 1.4. rīcības virziens “P&A sistēmas finansēšana, pārvaldība, monitorings” [2],
3) Izglītības attīstības pamatnostādņu 2021. - 2027. gadam 4.1. rīcības virziens “Izglītības sistēmas un iestāžu efektīvas pārvaldības veidošana [3],
4) Latvijas Atveseļošanas un noturības plāna novērtējums (apstiprināts ar Eiropas Padomes 2021.gada 6.jūlija īstenošanas lēmumu) (turpmāk – ANM plāns), lai veicinātu iekšējo un ārējo institūciju konsolidāciju, pārvaldības uzlabošanu [4].
Atsaucoties uz minēto un balstoties uz  Ministru kabineta 2022.gada 1.februāra (prot.Nr.5, 31. §) protokollēmumam, ar kuru atbalstīts informatīvais ziņojums "Zinātnes un augstākās izglītības finansējuma sasaiste ar zinātnisko institūciju starptautiskā novērtējuma rezultātiem" (turpmāk – Ziņojums), projekts paredz apvienot izglītības studijām un pētniecībai pieejamos resursus un pievienot Akadēmiju, kura darbosies kā Universitātes iestāde, kuras sastāvā tiks attīstīta Akadēmijas pētniecības izcilība (starptautiska konkurētspēja un pievilcība), kas dos iespēju arī paaugstināt augstākās izglītības kvalitāti un resursu ieguldījumu efektivitāti augstākajā izglītībā.
Akadēmija ir Ministrijas padotībā esoša valsts dibināta augstskola (dibināta 1921.gada 6.septembrī). Ar Akadēmijas Padomes 2022.gada 9.jūnija lēmumu (protokols Nr.3) ir apstiprināta Rēzeknes Tehnoloģiju akadēmijas Satversme [5].
Pamatojoties uz  Ministru kabineta 2022. gada 21. jūnija rīkojuma Nr. 449 “Par valsts augstskolu stratēģisko specializāciju” 1.12.apakšpunktu, Akadēmijas sākotnējā stratēģiskā specializācija ir:
1) inženierzinātnes un tehnoloģijas (izglītības tematiskās jomas – inženierzinātnes un tehnoloģijas, datorika)
2) sociālās zinātnes (izglītības tematiskās jomas – pedagogu izglītība un izglītības zinātnes, komerczinības un administrēšana, sociālās un cilvēkrīcības zinātnes).
Akadēmijai ir 9 akreditēti studiju virzieni /https://eplatforma.aika.lv/index.php?r=site%2Fhei%2Fprograms&id=10/, kuru ietvaros īsteno šādas studiju programmas:
1) studiju virzienā “Ražošana un pārstrāde” (1. līmeņa profesionālās augstākās izglītības studiju programma “Apģērbu dizains un tehnoloģija”; 1. līmeņa profesionālās augstākās izglītības studiju programma “Pārtikas produktu pārstrāde”);
2) studiju virzienā “Vadība, administrēšana un nekustamo īpašumu pārvaldība” (profesionālā bakalaura studiju programma “Uzņēmējdarbība”; akadēmiskā bakalaura studiju programma “Biznesa vadība”; akadēmiskā maģistra studiju programma “Vadības zinātne”; kopīga doktora studiju programma “Ekonomika un uzņēmējdarbība” ar Ventspils Augstskolu un Vidzemes Augstskolu);
3). studiju virzienā “Arhitektūra un būvniecība” (1. līmeņa profesionālās augstākās izglītības studiju programma “Būvniecība”);
4) studiju virzienā “Informācijas tehnoloģijas, datortehnika, elektronika, telekomunikācijas, datorvadība un datorzinātne” (1. līmeņa profesionālās augstākās izglītības studiju programma “Programmēšana un datortīklu administrēšana”; profesionālā bakalaura studiju programma “Programmēšanas inženieris”;  profesionālā maģistra studiju programma “Datorsistēmas”; akadēmiskā maģistra studiju programma “Elektroniskās komercijas informācijas sistēmas”; kopīga doktora studiju programma “Sociotehnisko sistēmu modelēšana” ar Vidzemes Augstskolu);
5) studiju virziena “Mākslas”(1. līmeņa profesionālās augstākās izglītības studiju programma “Vides dizains”; profesionālā bakalaura studiju programma “Interjera dizains”; profesionālā maģistra studiju programma “Dizains”);
6) studiju virzienā “Ekonomika” (1. līmeņa profesionālās augstākās izglītības studiju programma “Grāmatvedība”; 2. līmeņa profesionālās augstākās izglītības programma (turpinājums pēc 1. līmeņa profesionālās augstākās izglītības programmas) “Finanses”; profesionālā bakalaura studiju programma “Ekonomika”; profesionālā maģistra studiju programma “Finanšu vadība”);
7) studiju virzienā “Izglītība, pedagoģija un sports” (1. līmeņa profesionālās augstākās izglītības studiju programma “Pirmsskolas skolotājs”; profesionālā bakalaura studiju programma” Speciālā izglītība” (licencēta);profesionālā bakalaura studiju programma “Sākumizglītības skolotājs”; profesionālā bakalaura studiju programma “Sociālais pedagogs”; profesionālā bakalaura studiju programma “Speciālās izglītības skolotājs”; profesionālā bakalaura studiju programma “Skolotājs” (licencēta); akadēmiskā maģistra studiju programma “Izglītības zinātnes”; akadēmiskā maģistra studiju programma “Pedagoģija”; profesionālā maģistra studiju programma “Speciālā pedagoģija”; doktora studiju programma “Pedagoģija”; kopīga doktora studiju programma “Izglītības zinātnes” ar Latvijas Universitāti, Liepājas Universitāti un Daugavpils Universitāti);
8) studiju virzienā “Sociālā labklājība” (1. līmeņa profesionālās augstākās izglītības studiju programma “Sociālais rehabilitētājs”; kopīga profesionālā bakalaura studiju programma “Sociālais darbs un sociālā rehabilitācija” ar Siauliai University, Lietuva; profesionālā maģistra studiju programma “Karjeras konsultants”);
9)studiju virzienā “Mehānika un metālapstrāde, siltumenerģētika, siltumtehnika un mašīnzinības (1.līmeņa profesionālās augstākās izglītības studiju programma “Mašīnbūve”; profesionālā bakalaura studiju programma “Vides inženieris”; profesionālā bakalaura studiju programma “Mehatronika”; profesionālā maģistra studiju programma “Vides aizsardzība”; akadēmiskā maģistra studiju programma “Lāzertehnoloģijas”; doktora studiju programma “Vides inženierzinātne; kopīga doktora studiju programma “Lāzertehnoloģijas” (licencēta) ar "Angel Kančev" Ruses Universitāte (En: "Angel Kanchev" University of Ruse, Bg: РУСЕНСКИ УНИВЕРСИТЕТ “АНГЕЛ КЪНЧЕВ”; doktora studiju programma  “Vides inženierzinātne”);
10) studiju virzienā “Tulkošana” (profesionālā bakalaura studiju programma “Lietišķā komunikācija un tulkošana”; profesionālā bakalaura studiju programma “Tulks referents”);
11) studiju virzienā “Iekšējā drošība un civilā aizsardzība” (profesionālā bakalaura studiju programma “Robežapsardze”; kopīga akadēmiskā maģistra studiju programma “Stratēģiskā robežu pārvaldība” ar Sisekaitseakadeemia, Mykolo Romerio Universitetas, Nederlandse Defensie Academie, Universidad Nacional de Educacion a Diastancia, Universidad de Salamanca);
12) studiju virzienā “Tiesību zinātne” (1. līmeņa profesionālās augstākās izglītības studiju programma “Tiesību zinātne”; akadēmiskā bakalaura studiju programma “Tiesību zinātne”; profesionālā maģistra studiju programma “Tiesību zinātne”.
Akadēmija 2015.gada 19.jūnijā ir nodibinājusi pastarpinātu pārvaldes iestādi, vispārējās izglītības iestādi - Austrumlatvijas Tehnoloģiju vidusskolu (turpmāk  - vidusskola), kurā īsteno STEM (science, technology, engineering, and mathematics jeb zinātne, tehnoloģijas, inženierzinātnes un matemātika) virziena programmu, veidojot izglītojamajiem prasmi patstāvīgi mācīties un pilnveidoties, motivējot mūžizglītībai un apzinātai karjerai inženierzinātņu/tehnoloģiju jomā, kā arī nodrošinot augstu normatīvajos aktos paredzēto mācību sasniegumu līmeni valsts pārbaudes darbos.
Vidusskola ir akreditēta izglītības iestāde (akreditācijas termiņš 14.12.2027.) un reģistrēta Izglītības iestāžu reģistrā (https://www.viis.gov.lv/registri/iestades ) un īsteno akreditētu vispārējo vidējās izglītības matemātikas, dabaszinību un tehnikas virziena izglītības programmu (programmas kods 31016011; akreditācijas termiņš 14.12.2027.)
Pamatojoties uz  Ministru kabineta 2021. gada 17. septembra rīkojumu Nr.655 “Par valsts augstskolu tipiem”, Akadēmija ir lietišķo zinātņu augstskolas tips. Atbilstoši Augstskolu likuma 3.4 pantā trešajā daļā noteiktajam Akadēmijai līdz 2025.gadam ir jānodrošina atbilstība lietišķo zinātņu augstskolai izvirzītajām prasībām. Veicot risku izvērtēšanu, Ministrija ir konstatējusi, ka pastāv augsts risks, ka Akadēmija neizpildīs vairāk kā 50% no minētajā pantā izvirzītajām prasībām lietišķo zinātņu augstskolas tipam, kas potenciāli radīs nelabvēlīgas sekas Akadēmijai un tās studējošajiem. Jāņem vērā, ka Akadēmiskās informācijas centrs atbilstoši Augstskolu likuma pārejas noteikumu 72. punktam nodrošinās atbilstību augstskolas tipam izvērtēšanu un gadījumā, ja tiks konstatēta neatbilstība un augstskolas dibinātājs līdz 2024. gada 31. decembrim nebūs pieņēmis lēmumu par augstskolas tipa maiņu atbilstoši Studiju kvalitātes komisijas norādītajam, augstskola zaudēs tiesības izsniegt valstiski atzītu diplomu. Izrietoši, ja netiek veikta savlaicīgs reorganizācijas process, kas dod iespēju turpināt Akadēmijas darbību citas augstskolas sastāvā, pastāv augsts risks, ka dibinātājam 2024.gadā būs jāpieņem lēmums par Akadēmijas likvidāciju, nododot studiju programmu īstenošanu citai augstskolai, jo nebūs nodrošināta atbilstība lietišķo zinātņu augstskolas tipam izvirzītajām prasībām.
Pamatojoties uz  Ministru kabineta 2021. gada 17. septembra rīkojuma Nr.655 “Par valsts augstskolu tipiem” 1.punktu, Universitāte ir zinātnes universitātes tips un pamatojoties uz Ministru kabineta 2022. gada 21. jūnija rīkojuma Nr. 449 “Par valsts augstskolu stratēģisko specializāciju” 2.punktu Universitātes sākotnējā stratēģiskā specializācija ir: 1) dabaszinātnes (īpaši datorzinātne un informātika); 2) inženierzinātnes un tehnoloģijas; 3) sociālās zinātnes; 4) humanitārās un mākslas zinātnes. Universitātei ir akreditētas visi 13 studiju virzieni, no kuriem 6 sakrīt ar Akadēmijas akreditētajiem  studiju virzieniem.
Ar Akadēmijas reorganizāciju būs pozitīva ietekme uz tautsaimniecību, jo samazinās studiju programmu īstenošanas administratīvais slogs, tiks pārskatīts jautājums par studiju programmu dublēšanās novēršanu, kā arī samazināsies valsts pārvaldes administratīvais slogs. Akadēmijas studiju programmu pārņemšana un to īstenošana Universitātes ietvaros pozitīvi ietekmēs tautsaimniecību, jo valsts budžeta un privātie resursi tiks mobilizēti attiecīgo izglītības jomu modernizācijai, kvalitātes un pieejamības uzlabošanai. Tas ļaus mobilizēt ierobežotos resursus, tos efektīvāk izlietojot optimāla nepieciešamo speciālistu skaita sagatavošanai, it īpaši Latgales reģionā, tai skaitā proporcionāli vairāk izlietojot akadēmiskā personāla un studiju procesa nodrošināšanai un mazāk administratīvo procesu nodrošināšanai. Integrējot Akadēmijas īstenojamās programmas Universitātei, samazinās administratīvo slogu studiju programmu īstenošanā, jo samazināsies studiju un pētniecības nodrošināšanas administratīvās izmaksas, samazināsies studiju programmu administrēšanas izmaksas dublējošos studiju programmu konsolidācijas rezultātā, kā arī  samazināsies valsts dibināto augstskolu centrālo administrāciju skaits. Administratīvo izdevumu samazinājumu pašreiz nav iespējams precīzi novērtēt.

[1] Jāstiprina augstākās izglītības kvalitāte, tādēļ nepieciešams regulāri veikt snieguma novērtējumu augstākās izglītības iestāžu īstenotajām studiju programmām un pētniecības darbam. Ja snieguma novērtējums ir zems, jārisina jautājums par nepieciešamajiem uzlabojumiem vai studiju programmu/augstākās izglītības iestāžu apvienošanu vai slēgšanu. Būtiski resursi jānovirza augstākās izglītības izcilības veidošanai, atbalstot internacionalizāciju un resursu/programmu apvienošanu kopīgiem mērķiem un projektiem, veicinot pētniecības darbu augstskolās, uzlabojot augstskolu pārvaldību un ciešāk sasaistot to ar valsts pārvaldes, darba devēju un darba ņēmēju redzējumiem, kā arī darba tirgus nākotnes attīstības tendencēm. Ir jāveicina tādas augstākās izglītības programmu pārvaldības sistēmas izveide, kas Latvijas Nacionālais attīstības plāns 2021.–2027. gadam 35 paredz starpdisciplināru un modulāru programmu ieviešanu un īstenošanu, tai skaitā tādu programmu ieviešanu, kas paredz dažādu kompetenču un prasmju apguves iespējas sadarbības augstskolās.”.[2] (https://likumi.lv/ta/id/322468-par-zinatnes-tehnologijas-attistibas-un-inovacijas-pamatnostadnem-2021-2027-gadam).1.4. rīcības virziens “P&A sistēmas finansēšana, pārvaldība, monitorings” paredz, ka, lai ai uzlabotu Latvijas P&A sistēmas sniegumu, kura lielāko daļu veido augstskolas, atvērtību sadarbībai starptautiskā mērogā un ārvalstu akadēmiskā personāla piesaisti, nepieciešams sekmēt ciešāku augstākās izglītības un pētniecības sektora integrāciju, aktualizēt Latvijas augstskolu tipoloģisko struktūru, kā arī īstenot stratēģisku augstskolu iekšējās pārvaldības modeļa maiņu atbilstoši starptautiskajai labajai praksei. Šo mērķu sasniegšanai ietvaros veicama institucionālā konsolidācijai, paredzot: 1) stiprināt pētniecības izcilību, lai uzlabotu Latvijas zinātnes un augstākās izglītības starptautisko konkurētspēju un pievilcību; 2) paaugstināt augstākās izglītības kvalitāti un resursu ieguldījumu efektivitāti, attīstot stratēģiskās specializācijas noteiktās studiju un pētniecības jomās sociālas un ekonomiskas attīstības un inovācijas veicināšanai.[3]  (https://likumi.lv/ta/id/324332-par-izglitibas-attistibas-pamatnostadnem-2021-2027-gadam )  4.1. rīcības virziena “Izglītības sistēmas un iestāžu efektīvas pārvaldības veidošana”  4.1.2.2. uzdevums “Efektīvu izglītības iestāžu pārvaldības modeļu attīstība un iestāžu vadības kapacitātes stiprināšana pārmaiņu vadībai, mācīšanās organizāciju darbības principu īstenošana un izglītības resursu koplietošana” paredz, ka “Lai stiprinātu pētniecībā balstītas, starptautiski konkurētspējīgas augstākās izglītības institūcijas, pamatnostādņu īstenošanas periodā plānota arī augstākās izglītības tīkla sakārtošana, ieviešot jaunu augstākās izglītības institūciju tipoloģiju. Tālāka augstākās izglītības sektora institucionāla attīstība notiks, balstoties uz diviem principiem: kvalitāti un resursu izmantošanas efektivitāti. Plānojot finanšu instrumentus, ir jāveido stratēģisko investīciju portfelis augstākās izglītības pārvaldības reformu ieviešanai: pirmkārt, nodrošinot institūciju iekšējo resursu konsolidāciju, otrkārt, veidojot konsorcijus resursu koplietošanas risinājumiem, treškārt, sniedzot atbalstu institucionālās integrācijas risinājumiem. Lai veicinātu institucionālo integrāciju, ir jāmaina regulējums, kas nosaka augstskolu struktūrvienību veidus un to patstāvības un atbildības pakāpi.[4] https://data.consilium.europa.eu/doc/document/ST-10157-2021-INIT/lv/pdf;[5] https://www.rta.lv/assets/files/documents/RTAsatversme.pdf.
Problēmas un risinājumi
Problēmas apraksts
Akadēmija zinātnisko institūciju starptautiskajā zinātniskajā izvērtējumā / https://www.izm.gov.lv/lv/2019-gada-zinatnisko-instituciju-starptautiskais-novertejums / (turpmāk – izvērtējums)  piedalījās ar savām trijām vērtējamajām vienībām un kopumā ieguva salīdzinoši zemu vērtējumu  (vidēji svērtais vērtējums - 2 balles (no piecām)), kas liedz pretendēt uz zinātnes bāzes finansējumu, kas Akadēmijai ierobežo pieeju pie būtiskiem ieguldījumiem tās zinātniskās darbības attīstībā.
Izvērtējuma starptautisko zinātnisko ekspertu galvenās rekomendācijas Akadēmijai:
1) Reģionalistikas zinātniskais institūts (vērtējums 3 balles): Jāturpina zinātnes rezultātu uzlabošana, virzībā no kvantitātes uz kvalitāti. Mazāk fokusēties uz vietējiem žurnāliem, vairāk uz labiem ārvalstu žurnāliem ar augstu kvalitāti. Institūtam ir laba pārvaldība, bet kopumā maza kapacitāte. Jāizvērš sadarbība ar citām Latvijas augstskolām, t.sk kopīgas doktorantūras programmas izstrāde. Jāizvērš starptautiskā sadarbība.
2) Inženierzinātnes (vērtējums 2 balles): Nepieciešama fokusētāka pētniecība, attīstot perspektīvākos pētniecības virzienus (piemēram lāzertehnoloģijas). Vairāk jāattīsta fundamentālā zinātne vairāk, t.sk caur stimuliem izcilībai. Jāpārņem labākā ārvalstu pieredze un prakse, t.sk. piesaistot ārējo zinātnisko personālu. Aktīvāk jāatbalsta doktorantūras studējošie caur stipendijām un jāizvērš doktorantūrā sadarbība ar citām augstskolām. Nepieciešama labāka zinātnes pārvaldība.
3) Biznesa un sabiedrības procesu pētniecības institūts (vērtējums 2 balles): Uzlabot ilgtermiņa stratēģisko plānošanu, t.sk zinātnes vadību. Aktīvāk iesaistīties kā biedriem dažādās nozares zinātnes organizācijās un asociācijās. Fokuss no kvantitātes uz kvalitāti rezultātos, īpaši augsta līmeņa zinātniskajās konferencēs. Aktīvāka dalība Apvārsnis programmā ir nepieciešama. Cilvēkresursu ataudzē – nepieciešamība pēc Akadēmijas akadēmiskās kapacitātes palielināšanas.
Šobrīd, ņemot vērā Akadēmijas minēto iegūto vērtējumu izvērtējumā un novērtējot Akadēmijas sasniegtos zinātniskās darbības rezultātus pēdējo gadu laikā ir skaidri redzams potenciāli liels risks, Akadēmijas iespējām iegūt vērtējumu 3 balles līdz 2025.gadam, kad būs kārtējais izvērtējums. Šo risku pamato Akadēmijas zinātniskās darbības rezultātu salīdzinājums ar pārējām valsts augstskolām un valsts zinātniskajiem institūtiem, kuri piedalījās 2019.gada izvērtējumā. Inženierzinātnēs un tehnoloģijās šajā novērtējumā vērtējumu 3 balles ieguva Latvijas Lauksaimniecības universitāte (dzīvības zinātnes, tehnoloģijas un inženierzinātnes), Latvijas Universitātes Matemātikas un informātikas institūts, Rīgas Tehniskā universitāte (Būvniecības inženierzinātņu fakultāte), Rīgas Tehniskā universitāte (Elektronikas un telekomunikāciju fakultāte) kuru kopējais P&A (pētniecības un attīstības) finansējums 2013. - 2018.gadā bija no 3,3 – 16 milj. eiro, kas vairāk nekā četras reizes pārsniedz Akadēmijas rādītājus (0,7 milj. eiro) inženierzinātnēs un tehnoloģijās. Līdzīga atšķirība ir arī zinātniskajā kapacitātē, kur zinātniskais personāls PLE (nodarbinātās personas vidējais pilna darba laika ekvivalents noteiktā periodā) izteiksmē Akadēmijai ir 5,7 PLE inženierzinātnēs un tehnoloģijās, kamēr pārējām valsts augstskolām un zinātniskajiem institūtiem, kas ieguva vērtējumu 3 balles – robežās no 28 – 44 PLE. Līdzīgas atšķirības rezultātos ir arī Akadēmijai sociālajās zinātnēs, kur Reģionalistikas zinātniskais institūts ir ar labiem rezultātiem un kapacitāti, bet Biznesa un sabiedrības procesu pētniecības institūtam tā ir būtiski mazāka, nekā citām valsts augstskolām un zinātniskajiem institūtiem, kas ieguva vērtējumu 3 balles.
Apskatot zinātniskās publikācijas – Akadēmijai pēc SCOPUS SciVal datubāzes datiem starp 2017. – 2021.gadu ir 199 zinātniskās publikācijas, kas ir ~ 1,5 % apmērā no Latvijas kopējā publikāciju skaita šajā periodā, ar būtiski zemāku vidējo publikāciju kvalitāti (to citējamību vai zinātnisko žurnālu kvalitāti). Piemēram – 36,7 % Latvijas zinātnisko publikāciju starp 2017. – 2021.gadu ir publicētas augsta līmeņa (Q1 kvartīles) žurnālos, kamēr Akadēmijai šajā periodā tikai 15 %, jeb tikai 40 % no Latvijas vidējā līmeņa.
Akadēmijai bijušas ierobežotas iespējas P&A (pētniecības un attīstības) projektu piesaistē, ko apliecina gan rezultāti Eiropas Savienības Pētniecības un inovācijas pamatprogrammas  Apvārsnis 2020 un Apvārsnis Eiropa, kur ir iegūts tikai viens projekts, un no valsts budžeta programmām – tikai daži fundamentālo un lietišķo pētījumu projektu granti.
Integrējot Akadēmiju Universitātē tiks veikti virkne priekšnosacījumu, lai nodrošinātu esošā Akadēmijas finansējuma rezultatīvāku izlietojumu, kā arī nodrošinātu nepieciešamo finansējumu Akadēmijas pētnieciskas izcilības celšanai, jo Akadēmijai, integrējoties Universitātē izpildīsies priekšnosacījumi, lai Akadēmija turpinātu saņemt bāzes finansējumu, jo Ministru kabineta 2022. gada 19. aprīļa noteikumu Nr. 252“Zinātniskās darbības bāzes finansējuma piešķiršanas kārtība” 5.2.apakšpunkts paredz, ka bāzes finansējumu saņem zinātniskā institūcija neatkarīgi no zinātnisko institūciju starptautiskajā izvērtējumā gūto vērtējumu, ja tā piedalās ANM plāna īstenošanai augstākās izglītības un zinātnes izcilības un pārvaldības reformas ietvaros.
Lai nodrošinātu papildu finansējumu izglītības un pētniecības attīstībai, administratīvo un studiju procesu integrācijai, informācijas sistēmu un citu digitālo resursu savietošanai, Universitātei un Akadēmijai būs jāsagatavo un jāiesniedz Ministrijā institucionālās konsolidācijas plāns, kas jāsaskaņo ar Ministriju ne vēlāk kā līdz 2023. gada 2. ceturksnim.
Minētie pasākumi dos iespēju Akadēmijai celt zinātnisko kapacitāti, tostarp arī piedaloties nacionāla līmeņa pētniecības konkursos (valsts pētījumu programmas, fundamentālie un lietisko pētījumu programmas projektu konkursi), kas secīgi dos izcilības pieaugumu saistībā ar Akadēmijas zinātnisko publikāciju kvalitāti un skaitu augsti vērtētos zinātnes izdevumos, kā arī pakāpenisku pieeju dalībai Eiropas Savienības un starptautisku pētniecības programmu, projektu un aktivitāšu ietvaros.  Tas viss kopumā dod iespēju Akadēmijai gūt arī atgriezenisko saiti no šiem pasākumiem, tas ir  Eiropas Savienības un starptautisku pētniecības programmu, projektu līdzfinansējuma piesaisti,  un tas viss kopumā nepārprotami veicinās Akadēmijas akadēmiskā un zinātniskā personāla kvalifikācijas paaugstināšanu, kas secīgi attīsta arī šī personāla konkurētspēju un Akadēmijas spēju piesaistīt jaunos zinātniekus. Līdz ar to Akadēmijas integrācija Universitātē nodrošinās racionālāku esošo resursu, tajā skaitā valsts budžeta izmantošanu, kā arī šis risinājums nodrošina plašākas attīstītības iespējas, īpaši piesaistot finansējumu attīstības un investīciju projektiem. 
Balstoties uz saskaņoto institucionālo konsolidācijas plānu Universitātei un Akadēmijai būs jāsagatavo projekta pieteikums finansējuma saņemšanai atbilstoši Ministru kabineta noteikumu “Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" īstenošanas noteikumi” (noteikumu projekts (22-TA-2792) ir starpinstitūciju saskaņošanā, https://vktap.mk.gov.lv/legal_acts/headers/2b22da31-bfd9-4200-8ce3-74ad9676240d) (turpmāk - 5.2.1.1.i. investīcijas otrās kārtas īstenošanas noteikumi) nosacījumiem. 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" ietvaros plānotas atbalstāmās darbības “konsolidācijas grantu īstenošana”, “akadēmiskās karjeras grantu īstenošana”, “iekšējo pētniecības un attīstības grantu īstenošana”. Rīkojuma projekts veicinās 5.2.1.1.i. investīcijai noteikto rādītāju “saskaņoti augstākās izglītības institūciju konsolidācijas plāni”, “parakstīti akadēmiskās karjeras grantu līgumi”, “parakstīti iekšējie pētniecības un attīstības grantu līgumi”, “ieviesti  konsolidācijas plāni”  un “valsts dibinātās augstākās izglītības institūcijas ir 100% ieviesušas jauno pārvaldības modeli” sasniegšanu (detalizētāk sasniedzamās konkrēto rādītāju vērtības tiks noteiktas 5.2.1.1.i. investīcijas otrās kārtas īstenošanas noteikumos). Projekts arī būs pamatojums Universitātes un Akadēmijas konsolidācijas plāna izstrādei, kas dos tiesības iesaistītajām pusēm iesniegt projekta pieteikumu finansējuma saņemšanai 5.2.1.1.i. investīcijas otrās kārtas  "Konsolidācijas un pārvaldības izmaiņu ieviešanas granti" ietvaros.
Reorganizācija pavērs iespējas koncentrēt studiju programmu īstenošanas resursus un īstenot vienotu studējošo, t.sk. ārvalstu studentu, piesaistes politiku. Veidojot sinerģijas starp studiju programmu pēctecību tiks paplašinātas izglītības turpināšanas iespējas nākamajā studiju līmenī, izmantojot gan Universitātes, gan Akadēmijas studiju programmu piedāvājumu. Akadēmijai būs iespēja izmantot Universitātes identitāti, infrastruktūru, informācijas tehnoloģijas resursus, datu bāzes, bibliotēkas, ēkas un telpas. Kā arī Akadēmijā studējošajiem tiks nodrošināta iespēja izmantot dienesta viesnīcu, iesaiste dažādās akadēmiskās, pētnieciskās, sociālās, saliedēšanas, mobilitātes, sporta un citās aktivitātēs, dalību projektos u.c.
Risinājuma apraksts
Projekts nosaka, ka Akadēmiju reorganizējot ar 2025.gada 1.aprīli, tā tiks nodota Universitātei, kurā Akadēmija turpinās pastāvēt kā Universitātes iestāde un Universitāte ir Akadēmijas tiesību un saistību pārņēmēja.
paredz, ka Universitāte pēc Akadēmijas reorganizācijas pārņem un nodrošina, ka Akadēmija kā Universitātes iestāde turpina īstenot projekta 2.1. un 2.2. apakšpunktā minētās studiju programmas, tostarp arī pārņem Akadēmijas Līvānu filiāli, kas turpina  darboties kā Universitātes Līvānu filiāle, kas ir reģistrēta Izglītības iestāžu reģistrā un turpina īstenot 1. līmeņa profesionālās augstākās izglītības studiju programmu “Mašīnbūve” akreditētajā studiju virzienā “Mehānika un metālapstrāde, siltumenerģētika, siltumtehnika un mašīnzinības”  ar iegūstamo profesionālo kvalifikāciju “Mašīnbūves speciālists”.
nosaka, ka Universitāte arī pārņem Akadēmijas dibinātu akreditētu pastarpinātu pārvaldes iestādi, vispārējās izglītības iestādi - Austrumlatvijas Tehnoloģiju vidusskolu (turpmāk – vidusskola), kas turpina darboties kā Universitātes pastarpināta pārvaldes iestāde, vispārējās vidējās izglītības iestāde, kas ir reģistrēta Izglītības iestāžu reģistrā un turpina īstenot akreditētu vispārējo vidējās izglītības matemātikas, dabaszinību un tehnikas virziena izglītības programmu.
Papildus minētajam, projekts paredz arī, ka pēc Akadēmijas reorganizācijas Universitāte:
1) pārņems darba tiesiskās attiecības ar Akadēmijas, tajā skaitā Akadēmijas Līvānu filiāles akadēmisko un vispārējo personālu, tostarp arī ar vidusskolas pedagogiem, nodrošinot vienlīdzīgus principus darba samaksas, darba slodzes un sociālo garantiju piešķiršanā. Darba tiesiskās attiecības tiek īstenotas atbilstoši Darba likumam. Akadēmiskajam personālam pavērsies plašākas pētniecības, mobilitātes un izaugsmes iespējas, kā arī pieeja Universitātes rīcībā esošajiem studiju un pētniecības resursiem;
pārņems projekta 2.1. un 2.2. apakšpunktā minētajās studiju programmās sekmīgi studējošiem kas uzsākuši studijas līdz 2025.gada 1.aprīlim, visā studiju laikā, ja studijas netiek pārtrauktas, tiek saglabāti studiju  nosacījumi atbilstoši noslēgtajiem studiju līgumiem, tajā skaitā pārņem vidusskolas saistības pret izglītojamajiem. Reorganizācijas procesā tiks nodrošināta studiju procesa nepārtrauktība un visi Akadēmijas studenti varēs turpināt studijas Universitātē, kas pēc veida, iegūstamās profesionālās kvalifikācijas un grāda atbilst pārtrauktajai studiju programmai, nodrošinot  lielākas attīstības iespējas. Studējošajiem būs iespēja pabeigt studijas uz tādiem pašiem finansēšanas nosacījumiem, proti, sekmīgi par valsts budžeta līdzekļiem studējošajiem nodrošinot no valsts budžeta finansētu studiju vietu visu studiju laiku, ja studijas netiek pārtrauktas, un par maksu studējošajiem nodrošinot tādu pašu studiju maksas apjomu, kāds bija noteikts Akadēmijā. Valsts budžeta finansējums saskaņā ar principu “budžeta vieta seko studējošajam” tiks piešķirts Universitātei, kurā studējošais turpinās studijas, proti, Ministrija sagatavojot priekšlikumus budžeta vietu sadalījumu struktūrai paredzēs papildus budžeta vietas Universitātei;
iesniegs Akadēmiskās informācijas centrā iesniegumu par grozījumu veikšanu rīkojuma 2.1. un 2.2. apakšpunktā minēto studiju programmu licencēšanas un studiju virzienu akreditācijas dokumentācijā, Minēto grozījumu veikšana nav maksas pakalpojums, līdz ar to, neradīs papildu izdevumus Universitātei.
paredz, ka Akadēmijas, tajā skaitā Akadēmijas Līvānu filiāles un vidusskolas funkciju, tiesību, saistību (tai skaitā darba līgumu un studiju līgumu), prasību, finanšu līdzekļu, mantas, lietvedības un arhīva pārņēmēja attiecībā uz turpmāk īstenojamām studiju programmām ir Universitāte. Tiesību un saistību pārņemšana paredz, ka Universitāte pārņem arī tos studējošos (studiju līgumus), kas atrodas studiju pārtraukumā, savukārt arhīva pārņemšana nozīmē, ka studējošais, kas ir absolvējis Akadēmiju, būs tiesīgs, piemēram, diploma dublikātu, diploma nozaudēšanas gadījumā, saņemt Universitātē, kas pārņems attiecīgo studiju programmu.
Universitātei pārņemot Akadēmijas funkcijas, tiesības, saistības (tai skaitā darba līgumus un studiju līgumus), prasības, finanšu līdzekļus, Akadēmijas īpašumā esošo nekustamo īpašumu, mantu, lietvedību un arhīvu, kā arī darba tiesiskās attiecības (darba līgumus) ar Akadēmijas, Akadēmijas Līvānu filiāles akadēmisko un vispārējo personālu, kā arī ar vidusskolas pedagogiem. 
Projekts paredz, ka Universitāte pārņem saistības, ko Akadēmija uzņēmusies:  
darbības programmas „Izaugsme un nodarbinātība” 8.1.1. specifiskā atbalsta mērķa "Palielināt modernizēto STEM, tai skaitā medicīnas un radošās industrijas, studiju programmu skaitu" (turpmāk – 8.1.1.SAM) ietvaros un kas izriet no akadēmijas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu;
darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" (turpmāk – 8.2.1.SAM) pirmās un otrās projektu iesniegumu atlases kārtas ietvaros un kas izriet no akadēmijas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu;
darbības programmas „Izaugsme un nodarbinātība” 8.2.2. specifiskā atbalsta mērķa „Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2.SAM) pirmās,   otrās un trešās projektu iesniegumu atlases kārtas ietvaros un kas izriet no akadēmijas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu;
darbības programmas "Izaugsme un nodarbinātība" 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma "Atbalsts starptautiskās sadarbības projektiem pētniecībā un inovācijās"  (turpmāk – 1.1.1.5.pasākums) otrās projektu iesniegumu atlases kārtas ietvaros un kas izriet no akadēmijas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu;
darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2.  pasākuma "Veicināt energoefektivitātes paaugstināšanu valsts ēkās" (turpmāk – 4.2.1.2.pasākums) pirmās projektu iesniegumu atlases kārtas ietvaros un kas izriet no akadēmijas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu.
Akadēmijas 8.1.1. SAM ietvaros iesniegtā projekta Nr. 8.1.1.0/17/I/011 „Rēzeknes Tehnoloģiju akadēmijas lāzertehnoloģiju, mehatronikas un mašīnbūves studiju programmu modernizācija” ar kopējo attiecināmo finansējumu 964 917 euro,  īstenošana ir pabeigta ar Centrālo finanšu un līgumu aģentūru noslēgtās vienošanās par projekta īstenošanu noteiktajā termiņā – 2018. gada 31. decembrī.
8.2.1. SAM pirmās projektu iesniegumu atlases kārtas ietvaros akadēmija īsteno projektu Nr. 8.2.1.0/18/I/003 "Studiju programmu fragmentācijas samazināšana un resursu koplietošanas stiprināšana, izstrādājot, licencējot bakalaura studiju programmu “Speciālā izglītība” un akreditējot studiju virzienu “Izglītība, pedagoģija un sports”” ar kopējo attiecināmo finansējumu 238 472 euro, un saskaņā ar Centrālo finanšu un līgumu aģentūru noslēgtajā vienošanās par projekta īstenošanu noteikto projektu paredzēts īstenot līdz 2022. gada 31. decembrim. Savukārt 8.2.1. SAM otrās projektu iesniegumu atlases kārtas ietvaros akadēmijas iesniegtā projekta Nr. 8.2.1.0/18/A/016 "Studiju programmu fragmentācijas samazināšana un resursu koplietošanas stiprināšana RTA studiju virzienos “Vadība, administrēšana un nekustāmo īpašumu pārvaldība” un “Mehānika un metālapstrāde, siltumenerģētika, siltumtehnika un mašīnzinības”” ar kopējo attiecināmo finansējumu 200 000 euro, īstenošana ir pabeigta ar Centrālo finanšu un līgumu aģentūru noslēgtās vienošanās par projekta īstenošanu noteiktajā termiņā – 2022. gada 30. septembrī.
8.2.2. SAM pirmās projektu iesniegumu atlases kārtas ietvaros akadēmijas iesniegtā projekta Nr. 8.2.2.0/18/A/016 "Rēzeknes Tehnoloģiju akadēmijas akadēmiskā personāla stiprināšana studiju virzienos “Mehānika un metālapstrāde, siltumenerģētika, siltumtehnika un mašīnzinības” un “Vadība, administrēšana un nekustamo īpašumu pārvaldība”” ar kopējo attiecināmo finansējumu 646 873,57 euro, īstenošana ir pabeigta ar Centrālo finanšu un līgumu aģentūru noslēgtās vienošanās par projekta īstenošanu noteiktajā termiņā – 2022. gada 30. novembrī. Tāpat arī 8.2.2. SAM otrās projektu iesniegumu atlases kārtas ietvaros akadēmijas iesniegtā projekta Nr. 8.2.2.0/18/I/002 "Rēzeknes Tehnoloģiju akadēmijas akadēmiskā personāla stiprināšana studiju virzienā "Izglītība, pedagoģija un sports"" ar kopējo attiecināmo finansējumu 413 606,67 euro, īstenošana ir pabeigta ar Centrālo finanšu un līgumu aģentūru noslēgtās vienošanās par projekta īstenošanu noteiktajā termiņā – 2022. gada 30. septembrī. Savukārt 8.2.2. SAM trešās projektu iesniegumu atlases kārtas ietvaros akadēmija īsteno projektu Nr. 8.2.2.0/20/I/005 "Stiprināt augstākās izglītības institūciju akadēmisko personālu stratēģiskās specializācijas jomās RTA, VeA un ViA" ar kopējo attiecināmo finansējumu 408 852 euro, un saskaņā ar Centrālo finanšu un līgumu aģentūru noslēgtajā vienošanās par projekta īstenošanu noteikto projektu paredzēts īstenot līdz 2023. gada 30. novembrim.
1.1.1.5.pasākuma otrās projektu iesniegumu atlases kārtas ietvaros akadēmija īsteno projektu Nr. 1.1.1.5/18/I/012 "Atbalsts starptautiskās sadarbības projektiem pētniecībā un inovācijās Rēzeknes Tehnoloģiju akadēmijā" ar kopējo attiecināmo finansējumu 115 115,24 euro, un saskaņā ar Centrālo finanšu un līgumu aģentūru noslēgtajā vienošanās par projekta īstenošanu noteikto projektu paredzēts īstenot līdz 2022. gada 31. decembrim.
4.2.1.2. pasākuma pirmās projektu iesniegumu atlases kārtas ietvaros akadēmija īsteno projektu Nr. 4.2.1.2/18/I/037 "Rēzeknes Tehnoloģiju akadēmijas dienesta viesnīcas Atbrīvošanas alejā 115, Rēzeknē projektēšana, būvniecība un autoruzraudzība" ar kopējo attiecināmo finansējumu 3 020 790,70 euro, un saskaņā ar Centrālo finanšu un līgumu aģentūru noslēgtajā vienošanās par projekta īstenošanu noteikto projektu paredzēts īstenot līdz 2023. gada 30. oktobrim.
Līdz ar to līdz 2023. gada 31. decembrim Akadēmija būs pabeigusi visu uzsākto Eiropas Savienības struktūrfondu investīciju projektu īstenošanu. No 2025. gada 1. aprīļa Universitāte nodrošinās Akadēmijas īstenoto Eiropas Savienības struktūrfondu investīciju projektu pēcuzraudzības nosacījumu izpildi.
Projekta 2.9.apakšpunkts paredz, ka pēc Akadēmijas reorganizācijas Universitāte pārņem Akadēmijas nekustamos īpašumus. Projekta 2.9.1. – 2.9.5.apakšpunktā norādīti nekustamie īpašumi, kas Akadēmijas īpašumā nodoti pamatojoties uz Ministru kabineta 2018. gada 6.jūnija rīkojumu Nr. 251 “Par valsts nekustamo īpašumu nodošanu Rēzeknes Tehnoloģiju akadēmijas īpašumā”. Universitāte šos nekustamos īpašumus turpinās izmantot izglītības funkcijas nodrošināšanai, tajā skaitā lai attīstītu studiju, pētniecības un mūžizglītības programmas, kas atbilstoši darba tirgus prasībām nodrošina tautsaimniecības, valsts un sabiedrības attīstības nākotnes vajadzībām nepieciešamos cilvēkresursus, kā arī veicinātu izglītības procesā iesaistīto personu izaugsmi par uzņēmīgiem, radošiem, atbildīgiem un konkurētspējīgiem sabiedrības locekļiem; lai veiktu lietišķos pētījumus, kā arī ar inovācijām un mūžizglītības procesiem nodrošinātu zināšanu un tehnoloģiju pārnesi attiecīgās tautsaimniecības nozarēs, veicinot to iespēju dinamiski piemēroties ārējās vides pārmaiņām, un Universitātei būs saistošs nekustamo īpašumu atpakaļatdošanas valstij pienākums gadījumā, ja nekustamie īpašumi vairs netiks izmantoti minētās funkcijas nodrošināšanai, kā arī zemesgrāmatās reģistrētie aizliegumi rīcībā ar nekustamajiem īpašumiem. Attiecīgu izmaiņu veikšanas pienākumu attiecīgajos zemesgrāmatu ierakstos Universitātei uzliek rīkojuma projekta 5.punkts.
Šādi ierobežojumi neattiecas uz rīkojuma projekta 2.9.6.apakšpunktā minēto Akadēmijas nekustamo īpašumu (nekustamā īpašuma kadastra Nr. 2100 900 7185) – dzīvokli Nr.23 un 2940/200400 kopīpašuma domājamās daļas no būves (būves kadastra apzīmējums 2100 003 0106 002) – Maskavas ielā 9/2 – 23, Rēzeknē. Saskaņā ar Rēzeknes tiesas Rēzeknes pilsētas zemesgrāmatas nodalījuma Nr.3011-23 norakstu nekustamā īpašuma (nekustamā īpašuma kadastra Nr. 2100 900 7185) Maskavas ielā 9/2 – 23, Rēzeknē, īpašnieks ir Augstskola un tas ir Augstskolas īpašums, ko tai nav nodevusi valsts. Līdz ar to minētā nekustamā īpašuma atsavināšanai nevar tikt piemēroti Publiskas personas mantas atsavināšanas likuma 5. panta pirmās daļas, 42. panta pirmās daļas un 43. panta noteikumi.
Tāpat projekts paredz tālāko rīcību ar Akadēmijas valdījumā esošo valsts nekustamo īpašumu Atbrīvošanas alejā 115, Rēzeknē. Projekta 6.punkts paredz saskaņā ar Publiskas personas mantas atsavināšanas likuma 5. panta pirmo daļu, 42. panta pirmo daļu un 43. pantu atļaut Akadēmijai nodot bez atlīdzības Universitātes īpašumā izglītības funkcijas īstenošanai valsts nekustamo īpašumu (nekustamā īpašuma kadastra Nr. 2100 004 0905) – zemes vienību 4,2753 ha platībā (zemes vienības kadastra apzīmējums 2100 004 0905) un 13 būves (būvju kadastra apzīmējumi 2100 004 0905 001, 2100 004 0905 002, 2100 004 0905 003, 2100 004 0905 004, 2100 004 0905 005, 2100 004 0905 007, 2100 004 0905 008, 2100 004 0905 009, 2100 004 0905 010, 2100 004 0905 011, 2100 004 0905 012, 2100 004 0905 013 un 2100 004 0905 014) – Atbrīvošanas alejā 115, Rēzeknē. Minētais valsts nekustamais īpašums ir reģistrēts zemesgrāmatā uz Latvijas valsts vārda Akadēmijas personā. Projekta 7., 8., 9. un 10.punkts nosaka Universitātes tiesību aprobežojumus un pienākumus, izmantojot valsts nekustamo īpašumu Atbrīvošanas alejā 115, Rēzeknē.
Kopumā projekts paredz, ka Universitāte pārņem īpašumā šādus  nekustamos īpašumus:
1) nekustamo īpašumu (nekustamā īpašuma kadastra Nr. 2100 009 1502) – zemes vienību 0,0574 ha platībā (zemes vienības kadastra apzīmējums 2100 009 1502) un būvi (būves kadastra apzīmējums 2100 009 1502 001) – Atbrīvošanas alejā 76, Rēzeknē. Nekustamā īpašuma  Atbrīvošanas alejā 76, Rēzeknē, sastāvā esošā būve ar kadastra apzīmējumu 2100 009 1502 001 ir vietējas nozīmes arhitektūras piemineklis “Dzīvojamā ēka” (valsts aizsardzības nr. 5760), savukārt nekustamā īpašuma Atbrīvošanas alejā 115, Rēzeknē, sastāvā esoša būve ar kadastra apzīmējumu 2100 004 0905 001 – valsts nozīmes arhitektūras piemineklis – Skolotāju institūts (valsts aizsardzības nr. 5757). Universitātei kā Akadēmijas saistību un tiesību pārņēmējai būs saistoši norādītie apgrūtinājumi un pēc nekustamo īpašumu pārņemšanas Universitāte nodrošinās to uzturēšanu atbilstoši likumā “Par kultūras pieminekļu aizsardzību” noteiktajam;
2) nekustamo īpašumu (nekustamā īpašuma kadastra Nr. 2100 009 1406) – zemes vienību 0,3369 ha platībā (zemes vienības kadastra apzīmējums 2100 009 1406) un trīs būves (būvju kadastra apzīmējumi 2100 009 1406 001, 2100 009 1406 002 un 2100 009 1406 003) – Atbrīvošanas alejā 90, Rēzeknē. Atbilstoši informācijai no Kadastra informācijas sistēmas nekustamais īpašums Atbrīvošanas alejā 90, Rēzeknē, sastāv no zemes vienības 0,3369 ha platībā (zemes vienības kadastra apzīmējums 2100 009 1406) un trīs būvēm (būvju kadastra apzīmējumi 2100 009 1406 001, 2100 009 1406 002 un 2100 009 1406 003). Divas būves (piemiņas zīme un gājēju celiņi) (būvju kadastra apzīmējumi 2100 009 1406 002 un 2100 009 1406 003) saskaņā ar likuma “Par nekustamā īpašuma ierakstīšanu zemesgrāmatās” 19.pantu zemesgrāmatās nav ierakstāmas. Tāpēc šīs būves nav reģistrētas zemesgrāmatā nekustamā īpašuma sastāvā, bet ir nododamas Universitātei kopā ar visu nekustamo īpašumu;
3) valsts nekustamo īpašumu (nekustamā īpašuma kadastra Nr. 2100 004 0905) – zemes vienību 4,2753 ha platībā (zemes vienības kadastra apzīmējums 2100 004 0905) un 13 būves (būvju kadastra apzīmējumi 2100 004 0905 001, 2100 004 0905 002, 2100 004 0905 003, 2100 004 0905 004, 2100 004 0905 005, 2100 004 0905 007, 2100 004 0905 008, 2100 004 0905 009, 2100 004 0905 010, 2100 004 0905 011, 2100 004 0905 012, 2100 004 0905 013 un 2100 004 0905 014) – Atbrīvošanas alejā 115, Rēzeknē. Saskaņā ar Kadastra informācijas sistēmas datiem nekustamais īpašums (nekustamā īpašuma kadastra Nr. 2100 004 0905) Atbrīvošanas alejā 115, Rēzeknē, sastāv no zemes vienības 4,2753 ha platībā (zemes vienības kadastra apzīmējums 2100 004 0905) un 14 būvēm (būvju kadastra apzīmējumi 2100 004 0905 001, 2100 004 0905 002, 2100 004 0905 003, 2100 004 0905 004, 2100 004 0905 005, 2100 004 0905 006, 2100 004 0905 007, 2100 004 0905 008, 2100 004 0905 009, 2100 004 0905 010, 2100 004 0905 011, 2100 004 0905 012, 2100 004 0905 013 un 2100 004 0905 014) – Atbrīvošanas alejā 115, Rēzeknē. Atbilstoši ierakstiem zemesgrāmatā nekustamā īpašuma Atbrīvošanas alejā 115, Rēzeknē, sastāvs atšķiras – no zemesgrāmatas ir dzēsta būve ar kadastra apzīmējumu 2100 004 0905 006. Tā dzēsta pamatojoties uz Rēzeknes pilsētas būvvaldes 2018.gada 10.decembra izziņu par būves neesību Nr. BIS-BV-23.1-2018-1192. Tomēr kļūdas pēc nav veikta atbilstoša datu aktualizācija Kadastra informācijas sistēmā. Akadēmija veiks nepieciešamās darbības, lai aktualizēta datus.  Un zemesgrāmatā nav reģistrēta būve (estakāde) ar kadastra apzīmējumu 2100 004 0905 010, bet tā atrodas Akadēmijas tiesiskajā valdījumā un grāmatvedības uzskaitē. Būve ar kadastra apzīmējumu 2100 004 0905 010 pēc būtības ir zemes uzbērums, kas paredzēts tehnikas uzbraukšanai, lai pievestu kurināmo pie katlu mājas. Ņemot vērā minēto, būve ar kadastra apzīmējumu 2100 004 0905 010 ir nododama Universitātei kopā ar nekustamo īpašumu Atbrīvošanas alejā 115, Rēzeknē;
4) būvju nekustamo īpašumu (nekustamā īpašuma kadastra Nr. 2100 509 1510) – būvi (būves kadastra apzīmējums 2100 009 1505 002) – Galdnieku ielā 8A, Rēzeknē;
5) būvju nekustamo īpašumu (nekustamā īpašuma kadastra Nr. 2100 503 0407) – būvi (būves kadastra apzīmējums 2100 003 0409 003) – Maskavas ielā 22, Rēzeknē. Saskaņā ar nekustamā īpašuma (nekustamā īpašuma kadastra Nr.2100 503 0407) Maskavas ielā 22, Rēzeknē, Rēzeknes pilsētas zemesgrāmatu nodalījuma Nr.100000326924 III daļas 1.iedaļas 1.1.apakšpunktu, nekustamais īpašums apgrūtināts ar lietu tiesību – nostiprināta nomas tiesība uz telpām biedrībai “Latgales aparātbūves tehnoloģiskais centrs” līdz 2014.gada 31.oktobrim. Minētā lietu tiesība nav spēkā, jo tā izbeigusies līdz ar nomas līguma termiņa beigām. Akadēmija līdz nekustamo īpašumu nodošanai Universitātes īpašumā veiks nepieciešamās darbības, lai no Rēzeknes pilsētas zemesgrāmatas nodalījuma Nr. 100000326924 III daļas 1.iedaļas dzēstu 1.1. ierakstu;
6) nekustamo īpašumu (nekustamā īpašuma kadastra Nr. 2100 009 1407) – zemes vienību 0,0538 ha platībā (zemes vienības kadastra apzīmējums 2100 009 1407) un būvi (būves kadastra apzīmējums 2100 009 1407 001) – Pils ielā 23A, Rēzeknē;
7) nekustamo īpašumu (nekustamā īpašuma kadastra Nr. 2100 900 7185) – dzīvokli Nr.23 un 2940/200400 kopīpašuma domājamās daļas no būves (būves kadastra apzīmējums 2100 003 0106 002) – Maskavas ielā 9/2 – 23, Rēzeknē.

Akadēmijas reorganizācijas procesā ir veicami grozījumi Ministru kabineta 2019.gada 6.jūnija rīkojumā Nr.251 “Par valsts nekustamo īpašumu nodošanu Rēzeknes Tehnoloģiju akadēmijas īpašumā”, svītrojot norādi uz 2022. gada 1. jūnijā spēku zaudējušu likumu "Par Rēzeknes Tehnoloģiju akadēmijas Satversmi" (Latvijas Vēstnesis, 2015, 248. nr.) (Augstskolu likuma Pārejas noteikumu  67.punkta 8.apakšpunkts), ievērojot, ka ir spēkā Akadēmijas Padomē 2022.gada 9.jūnijā un Akadēmijas Satversmes sapulces 2022.gada 16.jūnijā apstiprinātā Rēzeknes Tehnoloģiju akadēmijas Satversme (Rēzeknes Tehnoloģiju akadēmijas Satversme (turpmāk - jaunā Satversme) (chrome-extension://efaidnbmnnnibpcajpcglclefindmkaj/https://www.rta.lv/assets/files/documents/RTAsatversme.pdf). Precizēt turpat arī noteiktos uzdevumus atbilstoši jaunajai Satversmei. Ja Universitāte plāno veikt vēl arī citas funkcijas nekā tas ir noteikts jaunajā Satversmē, tad vai to ietver minētā rīkojuma grozījumos līdz reorganizācijai vai arī pēc tās virzot atsevišķus grozījumus. Ņemot vērā, ka Universitāte ir Akadēmijas saistību tiesību pārņēmēja un tā pēc Akadēmijas reorganizācijas turpinās izmantot tās funkciju nodrošināšanai valsts nodotos nekustamos īpašumus, arī no Universitātes tiks pieprasīta informācija par papildinošās saimnieciskās darbības proporcijas (20%) ievērošanu, lai Universitātes darbība tās īpašumā nodotajos nekustamajos īpašumos amortizācijas periodā nepārvēršas par saimniecisku darbību, tādējādi nodrošinot komercdarbības atbalsta nosacījumu ievērošanu (vairāk par šo skatīt minētā rikojuma anotācijā https://www.vestnesis.lv/op/2018/112.20).

Projekta 11.punkts nosaka pienākumu Universitātei pēc projekta 2.9. apakšpunktā un projekta 6. punktā minēto nekustamo īpašumu pārņemšanas nodrošināt, ka projekta 2.9. apakšpunktā un projekta 6. punktā minētie nekustamie īpašumi nodrošina 2010. gada 18. oktobrī noslēgtā valsts aizdevuma līguma Nr. A1/1/10/866 un 2018. gada 25. septembrī noslēgtā valsts aizdevuma līguma Nr. A1/1/18/656, kas noslēgts starp Latvijas Republiku un Akadēmiju, saistības, vai arī sniegt citu līdzvērtīgu valsts aizdevumu nodrošinājumu.
Saskaņā ar Finanšu ministrijas 2023.gada 26.janvāra vēstulē Nr.3.2-32/12-30/277 norādīto 2010. gada 18. oktobrī ar Rēzeknes Augstskolu (tagadējā Akadēmija) tika noslēgts aizdevuma līgums Nr. A1/1/10/866, par valsts aizdevuma EUR 9 660 618,04 apmērā piešķiršanu ERAF līdzfinansētā projekta “Rēzeknes Augstskolas jaunas Inženieru fakultātes, laboratoriju būvniecība un iekārtu iegāde” īstenošanai un 2018. gada 25. septembrī tika noslēgts aizdevuma līgums Nr. A1/1/18/656 par valsts aizdevuma EUR 2 785 826,70 apmērā piešķiršanu, lai īstenotu ERAF līdzfinansētu projektu Nr. 4.2.1.2/18/I/037 “Rēzeknes Tehnoloģiju akadēmijas dienesta viesnīcas Atbrīvošanas alejā 115, Rēzeknē, projektēšana, būvniecība un autoruzraudzība”. Savukārt 2014. gada 17. jūlijā ar Rēzeknes Augstskolu (tagadējā Akadēmija) tika noslēgts hipotēkas līgums Nr. Ķ/A/14/486, lai nodrošinātu valsts prasījumus, kas izriet no iepriekš minētajiem valsts aizdevuma līgumiem, un ar tiem saistītos blakus prasījumus, nodibinot hipotēku par labu valstij uz nekustamajiem īpašumiem (projekta 2.9.apakšpunktā un 6. punktā minētie). 2023. gada 25. janvārī Akadēmijas izsniegto, bet neatmaksāto valsts aizdevumu kopējais atlikums ir EUR 4 811 762.
Saskaņā ar Valsts Kases aizdevumu atmaksas grafikiem Akadēmijas saistību apjoms uz 2025.gada 1.aprīli  sastādīs: EUR 5 494 999,01; t.sk.: 4 054 898,00 EUR aizdevuma pamatsummas maksājumi; 994 926,05 EUR procentu maksājumi;  306 057,71 EUR riska procentu maksājumi; 139 117,25 EUR maksājumi par aizdevuma apkalpošanu. Kredītsaistību dzēšana līdz reorganizācijai un pēc tās notiek no Akadēmijas pašu ieņēmumiem, t.sk. maksas par dienesta viesnīcu, studiju maksas, mūžizglītības centra ieņēmumi, telpu nomas maksas saskaņā ar aizdevuma atmaksas grafiku.
Projektā nav iespējams detalizēti uzskaitīt visas Akadēmija uzņemtās saistības, to uzskaiti nodrošinās reorganizācijas komisija.  
Papildus minētajam, projekts paredz Universitātei tiesību reorganizācijas procesa laikā, saskaņojot ar reorganizācijas komisiju, veikt nepieciešamo auditu akadēmijā, tajā skaitā, piesaistot ārpakalpojuma audita sniedzēju, par saviem finanšu līdzekļiem.
Projekts paredz Ministrijai izveidot Akadēmijas, tai skaitā Akadēmijas Līvānu filiāles un vidusskolas reorganizācijas komisiju, kā arī norādīti šīs reorganizācijas komisijai veicamie uzdevumi ar noteiktiem termiņiem uzdevumu izpildei. Ievērojot, ka projekts paredz noteikt šīs komisijas locekļu pārstāvību, kā arī to, ka Akadēmija ir Ministrijas padotības iestāde, tad pēc pieprasījuma šī komisija nekavējoties (vai operatīvi - izvēlaties pielietojamo terminu) informēs Ministriju par reorganizācijas gaitu, kā arī pastāvot risku iespējamībai vai konstatējot riskus akadēmijas reorganizācijas plāna neizpildei, komisija  informēs Ministriju par iespējamo risku vai konstatēto risku novēršanas rīcību.
Reorganizācijas komisija risina ne tikai visus ar Akadēmijas integrāciju saistītos jautājumus, ka arī tos jautājumus, kuri ir aktuāli Universitātei  saistībā ar Akadēmijas integrāciju, ja tādi radīsies, piem., Universitātes dažādu informācijas sistēmu un citu informācijas tehnoloģiju resursu pielāgošanu Akadēmijas administratīvo un studiju procesu integrācijai Universitātes informācijas sistēmās, nepieciešamais finansējums izglītības un pētniecības attīstībai pārņemamajās zinātnes nozarēs energoresursu jautājumi un citi pakalpojumi, piemēram, telpu uzkopšanai, apsardzes pakalpojumiem. Minētā komisija vērtēs arī jautājumu saistībā ar Akadēmijas īstenoto projektu izmaksu attiecināmību, lai nepieļautu izmaksu neattiecinātības riska iestāšanos. Ja šādi riski pastāv, tad šī komisija šo jautājumu risina kopīgi ar Ministriju.
Ja Universitātei pēc Akadēmijas pievienošanas radīsies ne tikai minētie reorganizācijas komisijas ietvaros skatītie jautājumi, bet arī citi jautājumi, kas ir tieši saistīti ar Akadēmijas pievienošanu un kurus nevarēja paredzēt pirms integrācijas un tie konstatēti tikai tad, kad Akadēmija ir pievienota un faktiskajā darbībā, tad Ministrija tos risina, izvērtējot Universitātes iesniegto pamatojošo dokumentāciju. Ja šādu jautājumu atrisināšanai Universitātei būs nepieciešams finansējums, tad Ministrija to sedz no tai piešķirtajiem valsts budžeta līdzekļiem.
Projekts nosaka uzdevumu Ministrijai sešu mēnešu laikā no šā rīkojuma spēkā stāšanās sadarbībā ar Universitāti un Akadēmiju sagatavot un noslēgt sadarbības līgumu starp Ministriju, Universitāti un Akadēmiju par Akadēmijas, tai skaitā Akadēmijas Līvānu filiāles integrāciju Universitātes ekosistēmā, atrunājot šajā punktā tos jautājumus, kuri iekļaujami obligāti minētajā vienošanās.
Projekts paredz, ka ar Akadēmijas, tai skaitā Akadēmijas Līvānu filiāles un vidusskolas reorganizāciju saistītos izdevumus sedz no Izglītības un zinātnes ministrijas budžeta programmas 03.00.00 "Augstākā izglītība" apakšprogrammā 03.01.00 "Augstskolas" paredzētajiem līdzekļiem.
Uz Universitātes perspektīvām zinātnes bāzes finansējuma saņemšanā ar Akadēmiju kā iestādi nepasliktinās, bet pat uzlabos, jo, kļūstot par Universitātes iestādi, kopumā palielināsies Universitātes zinātnes bāzes finansējums, kur šo palielinājumu veidos Akadēmijas daļa, jo Akadēmija atbildīs Ministru kabineta 2022. gada 19. aprīļa noteikumu Nr. 252 “Zinātniskās darbības bāzes finansējuma piešķiršanas kārtība” 5.2.apakšpunktam, ka bāzes finansējumu saņem arī tās zinātniskās institūcijas, kuras, neskatoties uz pēdējā starptautiskajā novērtējumā saņemto novērtējumu, piedalās ANM plāna īstenošanai augstākās izglītības un zinātnes izcilības un pārvaldības reformas ietvaros.
Pašlaik Universitātei un Akadēmijai ir jau izveidota sadarbība ar Iekšlietu ministriju un Aizsardzības ministriju, ar kurām attiecīgo augstākās izglītības iestāžu ietvaros aktīvi veidota pētnieciskā sadarbība un tiek sagatavoti speciālisti Universitātes muitas un nodokļu administrēšanas un Akadēmijas robežsargu studiju programmās. Centra veidošana, kuram nākotnē paredzamas noteiktas finanšu un citu resursu investīcijas, koordinējama ar Latvijas jau īstenotajām aktivitātēm iekšējās un ārējās drošības izglītības un pētniecības stiprināšanas jomā, iesaistot arī ES robežapsardzes aģentūras “Frontex” kapacitāti, ar kuru Universitātei un Akadēmijai ir izveidota efektīva sadarbība.
Ievērojot minēto, projekta Ministru kabineta protokollēmuma projekts paredz, ka Ministrijai sadarbībā Finanšu ministriju, Aizsardzības ministriju, Iekšlietu ministriju,  Universitāti un Akadēmiju izstrādāt un līdz 2025.gada 1.aprīlim izglītības un zinātnes ministram iesniegt Ministru kabinetā informatīvo ziņojumu par Rīgas Tehniskās universitātes ārējās drošības un aizsardzības centra (turpmāk – centrs) izveidi uz Akadēmijas bāzes, lai stiprinātu Latvijas drošību, turpinot īstenot un attīstot pasākumus iekšējās un ārējās drošības izglītības un pētniecības jomā, tostarp nodrošinot sinerģiju ar Eiropas Robežu un krasta apsardzes aģentūru (FRONTEX aģentūra).
Izglītības un zinātnes ministrijai izstrādāt un izglītības un zinātnes ministram līdz 2023. gada 1. novembrim iesniegt Ministru kabinetā informatīvā ziņojuma projektu par augstākās izglītības un zinātnes finansēšanas modeļa maiņu, tostarp arī, paredzot institucionālā finansējuma pieejas ieviešanu
Projekta Ministru kabineta protokollēmuma projekts arī paredz, ka Ministrijai izstrādājot un izglītības un zinātnes ministram līdz 2023. gada 1. novembrim iesniedzot Ministru kabinetā informatīvā ziņojuma projektu par augstākās izglītības un zinātnes finansēšanas modeļa maiņu, tostarp arī, paredz institucionālā finansējuma pieejas ieviešanu Universitātē, sākot ar 2024. gadu, ņemot vērā Latvijas Jūras akadēmijas un Akadēmijas reorganizāciju, pievienojot abas Universitātei, lai nodrošinātu Universitātes kvalitatīvu augstākās izglītības un zinātnes sistēmas darbību. Ministrijai, sadarbojoties ar Universitāti, līdz informatīvā ziņojuma projekta iesniegšanai veikt sagatavošanās pasākumus institucionālā finansējuma modeļa aprobācijai Universitātē, sākot ar  2024. gadu.
Vai ir izvērtēti alternatīvie risinājumi?
Jā
Apraksts
Izstrādājot Ziņojumu, tika izvērtēta iespējamā integrācija arī citu zinātnes universitātes tipa augstskolu, bet ņemot vērā Akadēmijas un Universitātes sadarbības pieredzi un noslēgtos sadarbības līgumus, optimālākais risinājums ir Akadēmijas reorganizācija, integrējot Universitātē.
Netiek vērtēta iespēja atbilstoši Augstskolu likuma 11.panta trešās daļas 3.punktam - nodot Akadēmiju citai augstskolai, kā rezultātā Akadēmija turpina pastāvēt citas augstskolas dibinātas kapitālsabiedrības vai nodibinājuma statusā, jo valsts kā dibinātājs nepiekrīt, ka Akadēmija kļūtu par privāttiesību subjektu, kā arī ANM plāns paredz, ka attīstības finansējums tiek piešķirts no 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti", ja Ministrija ir saskaņojusi institūciju konsolidācijas plānus, kas ir šo investīciju saņemšanas priekšnoteikums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Ir izvērtēti ieguvumi ilgtermiņā un resursu koplietošanas procesā.
Īstenojot reorganizāciju, tiek nodrošināta kvalitatīvas izglītības īstenošanas turpināšana, nodrošinot tās nepārtrauktību un ilgtspēju, tostarp finansiālo stabilitāti un attīstības finansējumu.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ministrija monitorēs Akadēmijas darbības rādītājus pēc nodošanas Universitātei, kā arī uzraudzīs projekta noteiktā sadarbības līguma par Akadēmijas, tajā skaitā akadēmijas Līvānu filiāles) integrāciju Universitātes struktūrā nosacījumu izpildi.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
Akadēmijas un Universitātes akadēmiskais un vispārējais personāls
reflektanti
vidusskolas izglītojamie un pedagogi
Ietekmes apraksts
Akadēmijas un Universitātes akadēmiskajam un vispārējam personālam, ka arī vidusskolas pedagogiem īstermiņā būs papildus slogs saistībā ar reorganizācijas procesu. Akadēmiskajam personālam un vidusskolas pedagogiem pēc reorganizācijas būs plašākas iespējas atbalsta resursu izmantošanai.
Akadēmijas studējošajiem nemainās studiju procesa īstenošanas nosacījumi, iegūstamais grāds un kvalifikācija, mainās tikai augstskola, kas izsniedz diplomu. Studējošajiem būs pieejama plašāka studentu servisa un atbalsta sistēma, kur Universitātes resursi studentu atbalstam ir vieni no spēcīgākajiem valstī.
Reflektanti, kas tiks uzņemti Akadēmijā līdz 2025.gada 1.aprīlim, turpinās studijas Universitātē. 
Vidusskolas izglītojamie turpina apgūt projektā noteikto izglītības programmu.
Juridiskās personas
Akadēmija un Universitāte
Ietekmes apraksts
Akadēmijai un Universitātei radīsies papildus administratīvais slogs, kas ir saistīts ar reorganizācijas nodrošināšanu, dažādu procesu salāgošanu.
Pēc reorganizācijas Akadēmijai būs pieejama Universitātes atbalsta sistēma investīciju piesaistei, plašāks infrastruktūras nodrošinājums, administratīvie resursi, atbalsts projektu īstenošanas kapacitātes nodrošināšanai. Tiks veicināta resursu koncentrācija un efektīvāka finanšu un infrastruktūras resursu izmantošana speciālistu sagatavošanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Nepieciešams attīstīt tādu inženierzinātnes un tehnoloģijas, datorikas, pedagogu izglītības un izglītības zinātnes, komerczinības un administrēšanu, sociālās un cilvēkrīcības zinātnes izglītības sistēmu, kas būtu kvalitatīva, starptautiski konkurētspējīga ar augstu reputāciju un prestižu. 
2.2.3. uz uzņēmējdarbības vidi:
Jā
Ietekmes apraksts
Attīstītot tādu inženierzinātnes un tehnoloģijas, datorikas, pedagogu izglītības un izglītības zinātnes, komerczinības un administrēšanu, sociālās un cilvēkrīcības zinātnes izglītības sistēmu, kas dod augsti kvalificētu izglītību un profresionālo kvalifikāciju, kas ir starptautiski konkurētspējīga ar augstu reputāciju un prestižu, kas tādējādi rada iespēju ietekmēt uzņēmējdarbības vidi attīstoši.
2.2.4. uz mazajiem un vidējiem uzņēmējiem:
-
2.2.5. uz konkurenci:
Jā
Ietekmes apraksts
Integrējot Akadēmiju Universitātes ekosistēmā tiek nodrošināta inženierzinātnes un tehnoloģijas, datorikas, pedagogu izglītības un izglītības zinātnes, komerczinības un administrēšanu, sociālās un cilvēkrīcības zinātnes speciālistu sagatavošanas nepārtrauktība un ilgtspēja, tiek radīti nosacījumi  papildu  finansējuma piesaistei attīstības un investīciju projektiem, kā rezultātā, ne tikai saglabāsies, bet arī  paaugstināsies Akadēmijas absolventu konkurences pozīcijas jūrniecības darba tirgū.
2.2.6. uz nodarbinātību:
Jā
Ietekmes apraksts
Tiks nodrošināta nepārtrauktība inženierzinātnes un tehnoloģijas, datorikas, pedagogu izglītības un izglītības zinātnes, komerczinības un administrēšanu, sociālās un cilvēkrīcības zinātnes nozares cilvēkresursu sagatavošanā. 
2.3. Administratīvo izmaksu monetārs novērtējums
Vai projekts skar šo jomu?
-
2.4. Atbilstības izmaksu monetārs novērtējums
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2023
	Turpmākie trīs gadi (euro)

	
	
	2024
	2025
	2026

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Pārdales starp budžeta programmām un apakšprogrammām nav nepieciešamas, jo studiju, snieguma un zinātnes bāzes finansējums tiek piešķirts Universitātei un Akadēmijai no tām pašām Izglītības un zinātnes ministrijas budžeta apakšprogrammām.
2023.gadā Akadēmijai paredzētais studiju finansējums Izglītības un zinātnes ministrijas budžeta apakšprogrammā 03.01.00 “Augstskolas”  ir 2 397 524 euro.
Turpmāk, slēdzot līgumu ar Universitāti par studiju, snieguma un zinātnes bāzes finansējumu, tiks iekļauts arī no Akadēmijas pārņemtajām studiju programmām paredzētais studiju finansējums, kā arī atbilstoši normatīvajam regulējumam aprēķinātais snieguma un zinātnes bāzes finansējums. 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ar Akadēmijas, tai skaitā akadēmijas Līvānu filiāles un Austrumlatvijas Tehnoloģiju vidusskolas reorganizāciju saistītos izdevumus sedz no Ministrijas budžeta programmas 03.00.00 "Augstākā izglītība" apakšprogrammā 03.01.00 “Augstskolas” paredzētajiem līdzekļiem.
Reorganizāciju veic esošā Ministrijas budžeta finansējuma ietvaros.
Turpmāk finansējums projektā Akadēmijas minēto studiju programmu īstenošanai tiks ietverts Ministrijas līgumā ar Universitāti.
Lai nodrošinātu papildu finansējumu izglītības un pētniecības attīstībai, administratīvo un studiju procesu integrācijai, informācijas sistēmu un citu digitālo resursu savietošanai, Universitātei un Akadēmijai būs jāsagatavo un jāiesniedz Ministrijā institucionālās konsolidācijas plāns, kas jāsaskaņo ar Ministriju ne vēlāk kā līdz 2023. gada 2. ceturksnim.
Akadēmijas integrācija Universitātē nodrošinās racionālāku esošo resursu izmantošanu, kā arī šis risinājums nodrošina plašākas attīstītības iespējas, īpaši piesaistot finansējumu attīstības un investīciju projektiem. Attīstības finansējums augstskolu konsolidācijas aktivitātēm  tiek piešķirts 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" ietvaros. Balstoties uz saskaņoto institucionālās konsolidācijas plānu, Universitāte un Akadēmija kopīgi sagatavos projekta pieteikumu finansējuma saņemšanai atbilstoši prasībām, kas tiks noteiktas 5.2.1.1.i. investīcijas otrās kārtas īstenošanas noteikumos.
MK protokollēmuma projekta 3.punkts paredz, ka Ministrijai sadarbībā Finanšu ministriju, Aizsardzības ministriju, Iekšlietu ministriju, Universitāti un Akadēmiju izstrādāt un līdz 2025.gada 1.aprīlim iesniegt Ministru kabinetā informatīvo ziņojumu par Universitātes ārējās drošības un aizsardzības centra izveidi uz Akadēmijas bāzes, lai stiprinātu Latvijas drošību, turpinot īstenot un attīstot pasākumus iekšējās un ārējās drošības izglītības un pētniecības jomā, tostarp nodrošinot sinerģiju ar Eiropas Robežu un krasta apsardzes aģentūru (FRONTEX aģentūra). Minētā centra izveides un darbības nodrošināšanas resursi tiks skaidroti minētajā informatīvā ziņojuma projektā. Finansējums būtu pieprasāms Ministrijas sagatavojamo prioritāro pasākumu ietvaros un jautājums par papildus nepieciešamo finansējumu šada centra izveidei skatāms Ministru kabinetā likumprojekta par vidēja termiņa budžeta ietvaru un par valsts budžetu kārtējam gadam sagatavošanas un izskatīšanas procesā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2003.gada 16. septembra noteikumi Nr.528 “Izglītības un zinātnes ministrijas nolikums”. 
Pamatojums un apraksts
 Svītrot 24.21. apakšpunktu, kurā minēta, ka Akadēmija ir Ministrijas padotībā esoša iestāde. 
Atbildīgā institūcija
Izglītības un zinātnes ministrija
4.1.2. Ministru kabineta 2005.gada 27.decembra noteikumi Nr.1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām"
Pamatojums un apraksts
Svītrot 2.17. apakšpunktu par promociju tiesību deleģēšanu Rēzeknes Tehnoloģiju akadēmijai.
Atbildīgā institūcija
Izglītības un zinātnes ministrija
4.1.3. 
Ministru kabineta 2022. gada 11. maija rīkojums Nr. 323 "Par Ministru kabineta virzītu Rēzeknes Tehnoloģiju akadēmijas padomes locekļu apstiprināšanu"
Pamatojums un apraksts
Atzīt par spēku zaudējušu.
Atbildīgā institūcija
Izglītības un zinātnes ministrija
4.1.4. Ministru kabineta 2021. gada 17. septembrī rīkojums Nr. 655 "Par valsts augstskolu tipiem"
Pamatojums un apraksts
Svītrot 4.punktā vārdus "Rēzeknes Tehnoloģiju akadēmija".
Atbildīgā institūcija
Izglītības un zinātnes ministrija
4.1.5. Ministru kabineta 2022. gada 21. jūnija rīkojums Nr. 449 "Par valsts augstskolu stratēģisko specializāciju"
Pamatojums un apraksts
Svītrot 1.12.apakšpunktu
Atbildīgā institūcija
Izglītības un zinātnes ministrija
4.1.6. Ministru kabineta 2019.gada 6.jūnija rīkojums Nr.251 “Par valsts nekustamo īpašumu nodošanu Rēzeknes Tehnoloģiju akadēmijas īpašumā”
Pamatojums un apraksts
Līdz Akadēmijas reorganizācijai precizēt 1.punktu, jo saskaņā ar Augstskolu likuma Pārejas noteikumu  67.punkta 8.apakšpunktu ar 2022. gada 1. jūniju spēku zaudē likums "Par Rēzeknes Tehnoloģiju akadēmijas Satversmi" (Latvijas Vēstnesis, 2015, 248. nr.) un tagad ir spēkā Akadēmijas Padomē 2022.gada 9.jūnijā un Akadēmijas Satversmes sapulces 2022.gada 16.jūnijā apstiprinātā Rēzeknes Tehnoloģiju akadēmijas Satversme. Precizēt turpat arī noteiktos uzdevumus atbilstoši jaunajai Satversmei.
Atbildīgā institūcija
Izglītības un zinātnes ministrija
4.1.7. Likums "Par kopīgās maģistra studiju programmas "Stratēģiskā robežu pārvaldība" īstenošanu"
Pamatojums un apraksts
Grozīt 1.pantu, ievērojot Akadēmijas reorganizāciju.
Izvērtējama grozījumu veikšana 2. un 3.pantā, ievērojot Augstskolu likumā noteikto reulējumu.
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība nav nepieciešama, jo projekts paredz Akadēmijas kā Ministrijas padotības iestādes reorganizāciju, to integrējot Ministrijas padotības iestādē - Universitātē. Izglītojamo un nodarbināto tiesību un interešu ievērošanas pienākums ir iekļauts projektā. Arī Akadēmijas studiju programmas tiek turpinātas Universitātes ietvaros. Vidusskolas darbība tiek turpināta.
Jautājums par valsts augstskolu, tostarp arī Akadēmijas, institucionālās attīstības un konsolidācijas risinājumu, to reorganizējot un integrējot zinātnes universitātē ir skatīts Saeimas Izglītības, kultūras un zinātnes komisijā ar plašu mediju un nozares pārstāvju piedalīšanos, izskatot Ziņojuma projektu.
Sabiedriskā apspriešana par Ziņojumā ietverto risinājumu – noteiktas valsts augstskolas reorganizēt un integrēt zinātnes universitātes ekosistēmā notika pirms Ziņojuma projekta izsludināšanas saskaņošanai https://www.izm.gov.lv/lv/zinatnes-un-augstakas-izglitibas-finansejuma-sasaiste-ar-zinatnisko-instituciju-starptautiska-novertejuma-rezultatiem.
Par valsts augstskolu, tostarp arī Akadēmijas, institucionālās attīstības un konsolidācijas risinājumu, to reorganizējot un integrējot zinātnes universitātes ekosistēmā, tika skatīts arī Ziņojuma projekta saskaņošanas etapā TAP portālā (https://tapportals.mk.gov.lv/legal_acts/ed31956d-bc5b-4819-b530-66cd48fccd3d), kurā piedalījās virkne sabiedrisko organizāciju, piem., Latvijas Universitāšu apvienība, Latvijas Zinātnisko institūtu asociācija, Rektoru Padome, Latvijas Izglītības un zinātnes darbinieku arodbiedrība, Latvijas Studentu apvienība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Akadēmija
Universitāte
Akadēmiskās informācijas centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	-
	-

	3. Tiks veikta esošās institūcijas reorganizācija
	Jā
	Akadēmija turpinās pastāvēt kā Universitātes iestāde. Universitāte ir Akadēmijas tiesību un saistību pārņēmēja.

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Akadēmijai administratīvās funkcijas samazinās,  saglabājas Akadēmijas īstenojamās studiju programmas, kuras turpina Akadēmija īstenot kā Universitātes iestāde.

	5. Tiks veikta iekšējo institūcijas procesu efektivizācija
	Jā
	Reorganizācijas rezultātā būs iespējas efektivizēt administratīvos procesus izmantojot resursu/ procesu koplietošanu ar Universitāti, vienlaikus saglabājot un pilnveidojot tos procesus, kas ir specifiski Akadēmijas darbības nodrošināšanai.

	6. Tiks veikta iekšējo institūcijas procesu digitalizācija
	Jā
	Reorganizācijas rezultātā Akadēmijas administrācijai un studējošajiem būs pieeja Universitātes digitalizētajiem studiju un pārvaldības resursiem, nodrošinot to koplietošanu un iespēju izmantot tālākās iespējas, ko sniegs augstākās izglītības digitalizācijas projekti.

	7. Tiks veikta iekšējo institūcijas procesu optimizācija
	Jā
	 Reorganizācijas rezultātā būs iespējams optimizēt noteiktus administratīvos procesus, iekļaujoties  Universitātes administratīvajā sistēmā (piem., projektu vadība, starptautisko studentu piesaiste, grāmatvedības pakalpojumi u.c.)

	8. Cita informācija
	Jā
	Tiek pildīts Izglītības attīstības pamatnostādnēs paredzētais uzdevums veikt augstākās izglītības konsolidāciju, veicināt resursu koplietošanu un mazināt fragmentāciju.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
Jā
Apraksts
Reorganizācijas procesā Universitāte un Akadēmija nodrošina personas datu apstrādes principu ievērošanu un personas datu apstrādes un datu aizsardzības atbilstību Datu regulas 5., 6. un 35.pantam. 
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

